శ్రీలంక – 82 ఆలౌట్‌ (18 ఓవర్లు)
టీమిండియా – 84/1 (13.5  ఓవర్లు)
శ్రీలంక టాపార్డర్‌తో ఆడుకున్న అశ్విన్‌
భారత బౌలర్ల సత్తా  
82 పరుగులకే ప్రత్యర్ధి కుదేలు
విశాఖపట్నం : టాస్‌ గెలిచి టీమిండియా ఫీల్డింగ్‌ ఎంచుకోగా బ్యాటింగ్‌కు దిగిన శ్రీలంక పరిమిత స్కోర్‌కు వెనుదిరిగింది. శ్రీలంక 18 ఓవర్లలో 82 పరుగులకే ఆలౌట్‌ కాగా టీమిండియా అనంతరం బ్యాటింగ్‌కు దిగి 13.5 ఓవర్లలో 1 వికెట్‌ నష్టానికి 84 పరుగులు చేసింది.దీంతో శ్రీలంకపై భారత్‌ 9 వికెట్లతో ఘన విజయం సాధించింది.
దీంతో టి20 సిరీస్‌ 2-1తో టీమిండియా కైవసమైంది.శ్రీలంక టాపార్డర్‌ను అశ్విన్‌  కుప్పకూల్చాడు.ఓపెనర్లు ఇద్దరు విఫలవడం,మిడిలార్డర్‌లో ఒకరిద్దిరు నిలదొక్కుకునే ప్రయత్నం చేశారు. టెయిలెండర్లు కూడా నిరాశజనకంగా ఆడటంతో శ్రీలంక పరిస్థితి దారుణంగా మారిపోయింది.టీమిండియా బౌలర్‌ అశ్విన్‌ శ్రీలంక టాపార్డర్‌ను ఆడుకున్నాడు.
ఓపెనర్‌ డిక్‌వెల్లా 2 బంతులు ఆడి 1 పరుగు చేసి అశ్విన్‌ బౌలింగ్‌లో  ఔట్‌కాగా మరో ఓపెనర్‌ దిల్షాన్‌ కూడా 2 బంతులు ఆడి 1 పరుగు చేసి అశ్విన్‌ బౌలింగ్‌లో ఎల్‌బిడబ్ల్యు అయ్యాడు.చండీమల్‌ 9 బంతులు ఆడి 2 బౌండరీలతో 8 పరుగులు చేసి అశ్విన్‌ బౌలింగ్‌లో పాండ్యాకు క్యాచ్‌ ఇవ్వడంతో ఔట్‌కాగా గుణరత్న 12 బంతులు ఆడి 4 పరుగులు చేసి అశ్విన్‌ బౌలింగ్‌లో సురేష్‌ రైనాకు క్యాచ్‌ ఇవ్వడంతో వెనుదిరిగాడు. సిరివర్థనే 2 బంతులు ఆడి 1 బౌండరీతో 4 పరుగులు చేసి నెహ్రా బౌలింగ్‌లో ఔట్‌కాగా శంకర 24 బంతులు ఆడి 1 బౌండరీ,2 సిక్సర్లతో 19 పరుగులు చేసి నిలదొక్కుకునే ప్రయత్నంలో జడేజా బౌలింగ్‌లో ఔట్‌కాగా ప్రసన్న 7 బంతులు ఆడి 2 బౌండరీలతో 9 పరుగులు చేసి రన్‌ఔట్‌ అయ్యాడు.పెరీరా 20 బంతులు ఆడి 1 బౌండరీతో 12 పరుగులు చేసి సురేష్‌ రైనా బౌలింగ్‌లో జడేజాకు క్యాచ్‌ ఇవ్వడంతో  ఔట్‌కాగా,సేనానాయకే 16 బంతులు ఆడి 8 పరుగులు చేసి సురేష్‌ రైనా బౌలింగ్‌లో ఔట్‌కాగా చమీరా 9 బంతులు ఆడి 1 బౌండరీతో 9 పరుగులు చేసి నాటౌట్‌గా నిలువగా,ఫెర్నాండో 6 బంతులు ఆడి 1 పరుగు చేసి బూమ్రా బౌలింగ్‌లో ఔటయ్యాడు.దీంతో శ్రీలంక 18 ఓవర్లలో 82 పరుగులకే ఆలౌటైంది.
అశ్విన్‌కు 4 వికెట్లు
శ్రీలంకతో జరిగిన టి20 మ్యాచ్‌లో టీమిండియా బౌలర్‌ అశ్విన్‌ తొలి 4 వికెట్లు తీసుకున్నాడు. డిక్‌విల్లా, దిల్షాన్‌, చండీమల్‌, గుణరత్నేలను అశ్విన్‌ ఔట్‌ చేయగా, సురేష్‌ రైనా 2 వికెట్లు,నెహ్రా,బుమ్రాలకు ఒక్కొక్కరికి ఒక వికెట్‌ లభించింది. అశ్విన్‌ శ్రీలంకపై తన ఆధిక్యం ప్రదర్శించాడు.స్పిన్‌ బాగా ఆడే శ్రీలంక మాత్రం అశ్విన్‌ను ఎదుర్కోలేకపోయింది.తొలి ఓవర్‌లో మూడవ బంతికి డిక్‌ వెల్‌ను పెవిలియన్‌కు పంపిన అశ్విన్‌,చివరి బంతికి దిల్షాన్‌ ఎల్‌బిడబ్ల్యూగా ఔట్‌ చేశాడు.దీంతో శ్రీలంక మూడు పరుగులకే రెండు వికెట్లను కోల్పోయింది. ఆ తరువాత మూడవ ఓవర్‌ మొదటి బంతికి చండీమల్‌,అయిదవ ఓవర్‌ రెండవ బంతికి గుణరత్నేను అశ్విన్‌ ఔట్‌ చేశాడు.కాగా టీమిండియా బౌలర్ల 82 పరుగులకే శ్రీలంకను కట్టడి చేయగలిగారు.శ్రీలంక ఆటగాళ్లలో శంకర ఒక్కరే 19 పరుగుల అత్యధిక స్కోరు చేయగలిగారు. కాగా టీమిండియా బౌలర్ల తమ సత్తా చాటడం వల్ల 9 మంది పదిలోపు స్కోరు వద్దనే వెనుదిగాల్సి వచ్చింది.
నిలకడగా టీమిండియా బ్యాటింగ్‌
శ్రీలంక తరువాత బ్యాటింగ్‌కు దిగిన టీమిండియా నిలకడగా బ్యాటింగ్‌ చేసింది.ఓపెనర్‌ రోహిత్‌శర్మ 13 బంతులను ఆడి 1 బౌండరీ,1 సిక్సర్‌తో 13 పరుగులు చేసి చమీరా బౌలింగ్‌లో ఎల్‌డిడబ్లూ కాగా శిఖర్‌ ధావన్‌ 46 బంతులు ఆడి 5 బౌండరీలు,1 సిక్సర్‌తో 46 పరుగులు రహానే 24 బంతులు ఆడి 1 బౌండరీతో 22 పరుగులు చేసి నాటౌట్‌గా నిలిచారు.దీంతో టీమిండియా 13.5 ఓవర్లలోనే 1 వికెట్‌ నష్టానికి 84 పరుగులు చేసింది.